Sébastien Bourdais

Sébastien Olivier Bourdais () inggih punika satunggaling mantan pembalap Formula 1 asal Perancis. piyambakipun naté kagabung kaliyan tim Scuderia Toro Rosso saking Australia 2008 dumugi Jerman 2009. Bourdais piyambak minangka pembalap paling suksès wonten ing sajarah ing ajang Champ Car, kanthi cathetan prèstasi menangaken sekawan gelar juara donya Champ Car saking taun 2004 dumugi taun 2007, lan ugi dados juara pungkasan ajang Champ Car sadèrèng ajang balapan mau manunggal kaliyan IndyCar Series ing taun 2008.

Sapunika Bourdais balapan wonten ing Seri Le Mans sesarengan tim Peugeot Sport. Piyambakipun wangsul ugi dhateng ajang IndyCar kanthi dados pembalap paruh wekdal kanggé tim Lotus-Dragon Racing kanthi spesialisasi kanggé mandhap ing trèk-trèk kanthi karakter sirkuit jalanan (non-oval).

 Pagesangan pribadi 
Sebastien Bourdais miyos saking kulawarga pembalap. Bapakipun, Patrick Bourdais, minangka satunggaling pembalap turing, rèli pagunungan, lan sports car nalika timuripun, lajeng remen kebut - kebutan ingkang rama mau nurun dhateng Bourdais dumugi pungkasanipun ingkang rama mangéstoni putranipun saperlu mandhap ing ajang balapan.

Bourdais palakrama kaliyan pacaripun, Claire wonten ing wulan Mèi 2006. Adicara palakrama dipunadani wonten ing Gréja Katedral ing kutha Le Mans. Wonten ing resèpsi, rawuh kanca - kanca Bourdais anatwisipun bosipun wonten ing ajang Champ Car, Paul Newman, ugi rawuh ketua DPRD Le Mans lan walikota Le Mans. Wonten ing pista resèpsinipun, Bourdais ngawontenaken pista koktail. Pasangan Bourdais lan Claire kaparingan 2 putra inggih punika Emma ingkang miyos ing Dhésèmber 2006 lan Alexander ingkang miyos ing taun 2009.

Sapunika manajer Sebastien Bourdais inggih punika Nicolas Todt ingkang minangka putra saking Jean Todt, Présidhèn FIA sapunika.

 Balapan Junior 
 Karting 
Bourdais miwiti petualangan balapanipun wonten ing yuswa 10 taun wonten ing ajang gokart. Wonten ing éra 1990-an, piyambakipun sampun pengalaman nglamapahi kompetisi wonten ing manéka kejuaraan gokart, kanthi préstasi menangaken Maine Bretagne League taun 1991 lan Kejuaraan Kadet Prancis taun 1993. Bourdais ugi dados péranganing tim Sologne Karting ingkang menangaken ajang Le Mans 24 hours karting championship wonten ing sirkuit Alain Prost kanthi migunakaken sasis Merlin lan kanthi tenaga mesin Atomic.

 Formula junior 
Bourdais lajengg nglajengaken lelampahanipun dhateng ajang single seater taun 1995 kanthi finish ing P9 wonten ing ajang Formula Campus. Lajeng piyambakipun pindhah dhateng ajang Formula Renault Prancis sadanguning 2 taun kanthi kasil dados runner up wonten ing taun 1997 sasampuning menangaken 4 pérangan balapan lan gangsal pole. Wonten ing taun 1998 piyambakipun menangaken 5 balapan lan dados Rookie of the Year ing Formula 3 Perancis. Piyambakipun lajeng dados juwara nasional Perancis wonten ing taun 1999 kanthi menangaken 8 pérangan lan 3 pole position.

 Formula 3000 
Sasampuning sukses wonten ing Formula Junior, Bourdais kagabung dhateng tim Prost Junior ing ajang Formula 3000 Internasional (sapunika dados Seri GP2). Piyambakipun finish wonten ing posisi 9 klasemen umum kanthi raihan 1 pole lan 1 podium. Mangsa 2001 Bourdais pindhah dhateng tim DAMS lan menangaken balapan pisananipun ing F3000 wonten ing Silverstone, Northamptonshire. Piyambakipun lajeng pindhah tim malih taun 2002, sakmennika kaliyan Super Nova Racing, lan saged pikantuk 3 kemenangan lan 7 pole position. Piyambakipun lajeng ngawonaken Giorgio Pantano kanthi selisih 2 poin sasampuning Tomas Enge, ingkang sajatosipun dados juara umum, dipunnyatakaken kénging diskualifikasi sasampuning gagal wonten ing tés doping.

 Champ Car World Series 
Sasampun boten wonten tim F1 ingkang minat dhateng Bourdais, piyambakipun lajeng milih mendhet dalan radikal: pindhah dhateng ajang Champ Car (CART) ing Amérikah Sarékat (AS). Kanthi bab punika, ateges Bourdais sami kaliyan mantan juara-juara F3000 kados Juan Pablo Montoya lan Bruno Junqueira ingkang ugi mandhap ing ajang CART. Wonten ing CART piyambakipun kagabung kaliyan tim Newman-Haas Racing kanggé mangsa 2003. Wonten ing St. Petersburg, Florida, Bourdais dados rookie CART pisanan wiwit Nigel Mansell ingkang saged ngrebut pole position wonten ing balapan debutipun. Nanging, piyambakipun gagal dadosaken posisi pole-nipun dados sawijining kamenangan amargi gagal finish. Mlebet balapan kaping 4 ingkang dipunadani wonte ing Inggris (Brands Hatch), Sebastien Bourdais saged pikantuk kemenangan pisananipun sasampuning mimpin sadanguning 95 lap.Full Weekend Times & Results Kemenangan ingkang sanès kadadosan wonten ing EuroSpeedway Lausitzring. Lan wonten ing pungkasaning mangsa, Bourdais saged dumunung ing P4 klasemen pungkasan, kanthi 5 finish podium, kalebet kemenangan dominan ing Cleveland lan runner up ing Mexico City. Piyambakipun ugi pikantuk gelar Rookie of the Year wonten ing mangsa debutipun mau.

 Formula 1 

 Arrows lan Renault 
Taun 2002 Bourdais pikantuk kesempatan tés mobil F1 kaliyan tim Arrows, lajeng napakasmani kontrak kanthi wekdal tigang taun kaliyan tim mau. Nanging nalika wulan Agustus, tim Arrows bangkrut. Lajeng wulan Dhésèmber wonten ing taun ingkang sami, piyambakipun nindakaken tés kaliyan Renault ing Jerez, nanging kawon kaliyan kanca sanagaranipun, Franck Montagny ingkang lajeng kasil kapilih minangka test driver resmi Renault. Rumor nyebutaken, kasingkiripun Bourdais déning Montagny minangka akibat Bourdais boten purun napakasmani kontrak manajemén kaliyan Flavio Briatore.

 Statistik 
 Mangsa dhateng mangsa 
 Mangsa Sèri Tim Lomba Pole Menang Poin Klasemèn 1995 French Formula Renault Campus ? ? 0 0 ? ke-9 1996 Formula Renault Perancis ? ? 0 0 ? ke-7 1997 Formula Renault Perancis La Filière 18 5 4 172 ke-2 1998 Formula Tiga Perancis La Filière 22 0 0 98 ke-6 Formula Tiga Inggris La Filière 1 0 0 0 NC Grand Prix Makau Equipe de France 1 0 0 N/A NC Masters of Formula Three ? 1 0 0 N/A ke-20 1999 Formula Tiga Perancis La Filière 20 3 8 229 Juara Le Mans 24 Jam kelas GTS Larbre Compétition 1 0 0 N/A NC Grand Prix Makau Equipe de France 1 0 0 N/A NC Masters of Formula Three ? 1 0 0 N/A ke-10 2000 Formula 3000 Gauloises Formula 10 1 0 9 ke-9 Le Mans 24 Jam kelas LMP 900 Pescarolo Sport 1 0 0 N/A ke-4 Seri Le Mans Amérika kelas LMP Pescarolo Sport 1 0 0 13 ke-53 2001 Formula 3000 DAMS 12 1 1 26 ke-4 Le Mans 24 Jam kelas LMP 900 Pescarolo Sport 1 0 0 N/A ke-4 Seri Le Mans Amérika kelas LMP 900 Pescarolo Sport 1 0 0 18 31st FIA Sportscar Championship SR1 class Pescarolo Sport 2 0 0 0 NC 2002 Formula 3000 Super Nova Racing 12 6 3 56 Juara Le Mans 24 Jam kelas LMP 900 Pescarolo Sport 1 0 0 N/A ke-10 FIA Sportscar Championship kelas SR1 Pescarolo Sport 3 1 2 55 ke-4 2003 CART Champ Car World Series Newman/Haas Racing 18 5 3 159 ke-4 2004 Champ Car World Series Newman/Haas Racing 14 8 7 369 Juara Le Mans 24 Jam kelas LMP 1 Pescarolo Sport 1 0 0 N/A NC 2005 Champ Car World Series Newman/Haas Racing 13 6 6 348 Juara International Race of Champions N/A 4 2 1 46 ke-5 IndyCar Series Newman/Haas Racing 1 0 0 18 ke-28 Seri Le Mans Amérika kelas GT1 Larbre Compétition 1 0 0 0 NC Rolex Sports Car Series (24 Hours of Daytona) kelas DP Newman Racing 1 0 0 6 ke-89 2006 Champ Car World Series Newman/Haas Racing 14 6 7 387 Juara Seri Le Mans Amérika kelas GT2 Multimatic Motorsports Team Panoz 2 0 1 45 ke-18 Rolex Sports Car Series (24 Hours of Daytona) DP class Doran Racing 1 0 0 3 ke-108 2007 Champ Car World Series Newman/Haas/Lanigan Racing 14 6 8 364 Juara Le Mans 24 Jam kelas LMP1 Team Peugeot Total 1 1 0 N/A ke-2 2008 Formula Satu Scuderia Toro Rosso 18 0 0 4 ke-17 2009 Formula Satu Scuderia Toro Rosso 9 0 0 2 ke-19 Le Mans 24 Jam kelas LMP1 Team Peugeot Total 1 0 0 N/A ke-2 Seri Le Mans Amérika kelas LMP1 Team Peugeot Total 1 0 0 26 ke-23 Superleague Formula Sevilla FC 8 1 2 253 ke-9 2010 Superleague Formula Olympique Lyonnais 10 0 1 235 ke-18 Le Mans 24 Jam kelas LMP1 Team Peugeot Total 1 1 0 N/A NC Seri Le Mans kelas LMP1 Team Peugeot Total 1 1 1 18 ke-21 Seri Le Mans Amérika kelas LMP1 Team Peugeot Total 1 0 0 N/A NC V8 Supercar Championship Series Tekno Autosports 2 0 0 N/A NC 2011 IndyCar Series Dale Coyne Racing	 3 0	 0	 44 ke-27 Le Mans 24 Jam kelas LMP1 Team Peugeot Total 1 0 0 N/A ke-2 Seri Le Mans LMP1 Peugeot Sport Total 1 0 0 N/A NC

  Kalebet poin ingkang dipuncathetaken pembalap Sevilla FC ingkang sanès.
  Kalebet poin ingkang dipuncathetaken pembalap Lyon ingkang sanès.

 Le Mans: Mangsa ke mangsa 
 Taun Kelas Ban Tim Mobil Kancasetim Kancasetim Posisi Posisikelas 1999 GTS   Larbre Compétition Porsche 911 GT2  Jean-Pierre Jarier  Pierre de ThoisyRetRet 2000 LMP 900   Pescarolo Sport Courage C52  Olivier Grouillard  Emmanuel Clérico44 2001 LMP 900   Pescarolo Sport Courage C60  Jean-Christophe Boullion  Laurent Rédon134 2002 LMP 900   Pescarolo Sport Courage C60  Jean-Christophe Boullion  Franck Lagorce109 2004 LMP1   Pescarolo Sport Courage C60  Emmanuel Collard  Nicolas MinassianRetRet 2007 LMP1   Team Peugeot Total Peugeot 908 HDi FAP  Stéphane Sarrazin  Pedro Lamy22 2009 LMP1   Team Peugeot Total Peugeot 908 HDi FAP  Stéphane Sarrazin  Franck Montagny22 2010 LMP1   Team Peugeot Total Peugeot 908 HDi FAP  Simon Pagenaud  Pedro LamyRetRet 2011 LMP1   Team Peugeot Total Peugeot 908  Simon Pagenaud  Pedro Lamy22

 Cathetan suku 

 Pranala njaba 

  Situs resmi
  Le Site des Fans de Sébastien Bourdais 
 Statistik karier

Kategori:Lair 1979
Kategori:Wong urip
Kategori:Pembalap F1 Prancis
Kategori:Pembalap F3000 Internasional
Kategori:Pembalap Superleague Formula
Kategori:Pembalap IndyCar
Kategori:Pembalap Champ Car
Kategori:Pembalap 24 Hours of Le Mans
Kategori:Pembalap F1 Red Bull
Kategori:Peserta Indianapolis 500
Kategori:Prancis